b'\n_START_ARTICLE_\nPorodni\xc4\x8darska krasta\xc4\x8da\n_START_SECTION_\nOpis\n_START_PARAGRAPH_\nPorodni\xc4\x8darska krasta\xc4\x8da dose\xc5\xbee v dol\xc5\xbeino do 5,5 cm, vendar so obi\xc4\x8dajno odrasle \xc5\xbeabe nekoliko manj\xc5\xa1e. Samice so obi\xc4\x8dajno ve\xc4\x8dje od samcev. Odrasli osebki so kratki in \xc5\xa1iroki ter imajo precej veliko glavo z velikimi o\xc4\x8dmi, ki imajo pokon\xc4\x8dne zenice. Ko\xc5\xbea je razmeroma gladka, le sem ter tja se pojavlja kak\xc5\xa1na bradavica. Vrsta ve\xc4\x8djih bradavic se vle\xc4\x8de po obeh bokih. Barva osebkov je zelo razli\xc4\x8dna, prevladujejo pa sivi, olivni ali rjavi odtenki. V\xc4\x8dasih imajo osebki po telesu zelenkaste ali rjave pege. Bradavice so pogosto rde\xc4\x8dkaste ali rumenkaste barve. Trebuh in spodnja stran vratu ter nog so sivkaste barve, spodnja stran vratu in prsa so pogosto posejana s pegami temnej\xc5\xa1e sivih odtenkov.'